02013R0151 — DA — 27.10.2022 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS DELEGEREDE FORORDNING (EU) Nr. 151/2013 af 19. december 2012 om udbygning af Europa-Parlamentets og Rådets forordning (EU) nr. 648/2012 om OTC-derivater, centrale modparter og transaktionsregistre for så vidt angår reguleringsmæssige tekniske standarder for de data, som transaktionsregistre skal offentliggøre og give adgang til, og operationelle standarder for aggregering, sammenligning og adgang til data (EØS-relevant tekst) (EUT L 052 af 23.2.2013, s. 33)

Ændret ved:









▼B

KOMMISSIONENS DELEGEREDE FORORDNING (EU) Nr. 151/2013

af 19. december 2012

om udbygning af Europa-Parlamentets og Rådets forordning (EU) nr. 648/2012 om OTC-derivater, centrale modparter og transaktionsregistre for så vidt angår reguleringsmæssige tekniske standarder for de data, som transaktionsregistre skal offentliggøre og give adgang til, og operationelle standarder for aggregering, sammenligning og adgang til data

(EØS-relevant tekst)







Artikel 1

Offentliggørelse af samlede data

1. Transaktionsregistre offentliggør i henhold til artikel 81, stk. 1, i forordning (EU) nr. 648/2012 data, som mindst omfatter: a) en opdeling af de samlede åbne positioner pr. derivatklasse i: i) varer ii) lån iii) valuta iv) aktier v) rentesats vi) andet b) en opdeling af den samlede transaktionsvolumen pr. derivatklasse i: i) varer ii) lån iii) valuta iv) aktier v) rentesats vi) andet c) en opdeling af de samlede værdier pr. derivatklasse i: i) varer ii) lån iii) valuta iv) aktier v) rentesats vi) andet.

2. Dataene offentliggøres på et websted eller en onlineportal, som er lettilgængelig for offentligheden, og som opdateres mindst én gang om ugen.

▼M3

Artikel 2

Adgang til oplysninger om derivater

1. Transaktionsregistre skal i overensstemmelse med nærværende forordnings artikel 2 og 3 gøre oplysninger om derivater direkte og umiddelbart tilgængelige for de enheder, der er anført i artikel 81, stk. 3, i forordning (EU) nr. 648/2012, herunder hvis der findes delegationssaftaler i henhold til artikel 28 i forordning (EU) nr. 1095/2010.

For så vidt angår første afsnit, skal transaktionsregistre anvende et XML-format og det skema, der er udviklet i overensstemmelse med ISO 20022-metoden.

2. Transaktionsregistre skal sikre, at oplysningerne om transaktionsdata vedrørende derivater, som er gjort tilgængelige for de enheder, der er opført i artikel 81, stk. 3, i forordning (EU) nr. 648/2012 i overensstemmelse med denne artikel og i henhold til de tidsfrister, der er fastsat i artikel 4 og 5 i denne forordning, omfatter følgende oplysninger: a) indberetningerne af derivater, der indberettes i overensstemmelse med tabel 1, 2 og 3 i bilaget til Kommissionens delegerede forordning (EU) 2022/1855 ( 1 ), herunder de seneste handelsstadier for udestående derivater, jf. artikel 2, stk. 2, i Kommissionens gennemførelsesforordning (EU) 2022/1860 ( 2 ) b) de relevante oplysninger om indberetninger af derivater, som transaktionsregistret har afvist eller advaret om i løbet af den foregående arbejdsdag, og årsagerne til afvisningen eller advarslen som angivet i Kommissionens delegerede forordning (EU) 2022/1858 ( 3 ) c) afstemningsstatus for alle indberettede derivater, som transaktionsregistret har gjort til genstand for afstemningsprocessen i overensstemmelse med artikel 3 i delegeret forordning (EU) 2022/1855.

3. Transaktionsregistre skal give de enheder, som har adskillige forpligtelser eller mandater i henhold til artikel 81, stk. 3, i forordning (EU) nr. 648/2012, ét enkelt adgangspunkt til de derivater, som er omfattet af de pågældende forpligtelser og mandater.

4. Transaktionsregistre skal give Den Europæiske Værdipapir- og Markedstilsynsmyndighed (ESMA) adgang til alle transaktionsdata om derivater, således at ESMA kan udøve sine beføjelser i overensstemmelse med myndighedens forpligtelser og mandater.

5. Transaktionsregistre skal give Den Europæiske Banktilsynsmyndighed, Den Europæiske Tilsynsmyndighed for Forsikrings- og Arbejdsmarkedspensionsordninger og Det Europæiske System af Centralbanker adgang til alle transaktionsdata om derivater.

6. Transaktionsregistre giver Agenturet for Samarbejde mellem Energireguleringsmyndigheder adgang til alle transaktionsdata om derivater, hvis det underliggende aktiv er energi eller emissionstilladelser.

7. Transaktionsregistre skal give myndigheder, som fører tilsyn med markedspladser, adgang til alle transaktionsdata om derivater, som gennemføres på de pågældende markedspladser.

8. Transaktionsregistre skal give tilsynsmyndigheder udpeget i henhold til artikel 4 i direktiv 2004/25/EF adgang til alle transaktionsdata om derivater, hvis det underliggende aktiv er et værdipapir udstedt af et selskab, som opfylder en eller flere af følgende betingelser: a) selskabet er optaget til handel på et reguleret marked, der er etableret inden for den pågældende myndigheds medlemsstat, og overtagelsestilbuddene for det pågældende selskabs værdipapirer er omfattet af den pågældende myndigheds tilsynsmæssige forpligtelser og mandater b) selskabet har sit vedtægtsmæssige hjemsted eller hovedkontor i den pågældende myndigheds medlemsstat, og overtagelsestilbuddene for det pågældende selskabs værdipapirer er omfattet af den pågældende myndigheds tilsynsforpligtelser og mandater c) selskabet er en tilbudsgiver som defineret i artikel 2, stk. 1, litra c), i direktiv 2004/25/EF for selskaber som omhandlet i dette stykkes litra a) eller b), og den modydelse, det tilbyder, omfatter værdipapirer.

9. Transaktionsregistre skal give myndigheder opført i artikel 81, stk. 3, litra j), i forordning (EU) nr. 648/2012 adgang til alle transaktionsdata om derivater, der vedrører markeder, aftaler, underliggende aktiver, benchmark og modparter, som er omfattet af den pågældende myndigheds tilsynsmæssige forpligtelser og mandater.

10. Transaktionsregistre skal give Den Europæiske Centralbank (ECB) og et medlem af Det Europæiske System af Centralbanker (ESCB), hvis medlemsstats valuta ikke er euroen, adgang til følgende data: a) alle transaktionsdata om derivater i et af følgende tilfælde: i) hvis derivatets referenceenhed er etableret i en medlemsstat, der har euroen som valuta, og er omfattet af det pågældende ESCB-medlems tilsynsforpligtelser og mandater ii) hvis referenceforpligtelsen er statsobligationer fra en medlemsstat, der har euroen som valuta b) positionsdata for derivater i euro.

11. Transaktionsregistre skal give en myndighed, der er opført i artikel 81, stk. 3, i forordning (EU) nr. 648/2012, som overvåger systemiske risici for den finansielle stabilitet i euroområdet, og hvis medlemsstats valuta er euroen, inklusive ECB, adgang til alle transaktionsdata om derivataftaler, som er indgået på markedspladser eller af centrale modparter (CCP'er) og modparter, som er omfattet af den pågældende myndigheds forpligtelser og mandater ved overvågning af systemiske risici for den finansielle stabilitet i euroområdet.

12. Transaktionsregistre skal give et medlem af ESCB, hvis medlemsstats valuta ikke er euroen, adgang til følgende data: a) alle transaktionsdata om derivater i et af følgende tilfælde: i) hvis derivatets referenceenhed er etableret i medlemsstaten for det pågældende ESCB-medlem, og hvis denne enhed er omfattet af det pågældende ESCB-medlems tilsynsforpligtelser og mandater ii) hvis referenceforpligtelsen er statsobligationer fra det pågældende ESCB-medlems medlemsstat b) positionsdata om derivater i den valuta, som det pågældende ESCB-medlem har udstedt.

13. Transaktionsregistre skal give myndigheder, der er opført i artikel 81, stk. 3, i forordning (EU) nr. 648/2012, som overvåger systemiske risici for den finansielle stabilitet, og hvis medlemsstats valuta ikke er euroen, adgang til alle transaktionsdata om derivataftaler, som er indgået på markedspladser eller af CCP'er og modparter, som er omfattet af den pågældende myndigheds forpligtelser og mandater ved overvågning af systemiske risici for den finansielle stabilitet i en medlemsstat, hvis valuta ikke er euroen.

14. Transaktionsregistre skal give ECB, når banken varetager sine opgaver inden for den fælles tilsynsmekanisme i henhold til Rådets forordning (EU) nr. 1024/2013 ( 4 ), adgang til alle transaktionsdata om derivataftaler indgået af modparter, som inden for den fælles tilsynsmekanisme er omfattet af ECB's tilsyn i henhold til den pågældende forordning.

15. Transaktionsregistre skal give afviklingsmyndigheder som omhandlet i artikel 81, stk. 3, litra o) og p), i forordning (EU) nr. 648/2012 adgang til alle transaktionsdata om derivater indgået af modparter, som er omfattet af den pågældende myndigheds forpligtelser og mandater.

16. Transaktionsregistre skal give afviklingsmyndigheder som omhandlet i artikel 81, stk. 3, litra m), i forordning (EU) nr. 648/2012 adgang til alle transaktionsdata om derivataftaler indgået af modparter, som er omfattet af den pågældende myndigheds forpligtelser og mandater.

17. Transaktionsregistre skal give Den Fælles Afviklingsinstans adgang til alle transaktionsdata om derivataftaler indgået af modparter, som er omfattet af Europa-Parlamentets og Rådets forordning (EU) nr. 806/2014 ( 5 ).

18. Transaktionsregistre skal give myndigheder, der fører tilsyn med en central modpart (CCP), og det relevante medlem af ESCB, som fører tilsyn med den pågældende CCP, hvis det er relevant, adgang til alle transaktionsdata om derivater, som den pågældende CCP har clearet.

▼B

Artikel 3

Tredjelandsmyndigheder

1. Transaktionsregistre giver relevante myndigheder i tredjelande, som har indgået en international aftale med Unionen, jf. artikel 75 i forordning (EU) nr. 648/2012, adgang til data under hensyntagen til tredjelandsmyndighedernes mandat og forpligtelser og i overensstemmelse med den relevante internationale aftale.

2. Transaktionsregistre giver relevante myndigheder i tredjelande, som har etableret en samarbejdsordning med ESMA, jf. artikel 76 i forordning (EU) nr. 648/2012, adgang til data under hensyntagen til tredjelandsmyndighedernes mandat og forpligtelser og i overensstemmelse med den relevante samarbejdsordning.

▼M3

3. For så vidt angår en relevant myndighed i et tredjeland, for hvilket Kommissionen har vedtaget en gennemførelsesretsakt, der fastslår, at den retlige ramme opfylder betingelserne i artikel 76a, stk. 2, i forordning (EU) nr. 648/2012, skal et transaktionsregister give adgang til oplysningerne under hensyntagen til tredjelandsmyndighedens mandat og ansvar.

▼M3

Artikel 4

Oprettelse af adgang til oplysninger om derivater

1. Et transaktionsregister varetager følgende opgaver: a) at udpege en eller flere personer, som er ansvarlige for kontakten til de enheder, der er opført i artikel 81, stk. 3, i forordning (EU) nr. 648/2012 b) på deres websted at offentliggøre de instrukser, som de enheder, der er opført i artikel 81, stk. 3, i forordning (EU) nr. 648/2012, skal følge for at få adgang til oplysninger om transaktionsdata for derivater c) at give de enheder, som er opført i artikel 81, stk. 3, i forordning (EU) nr. 648/2012, et skema som omhandlet i denne artikels stk. 2 d) at oprette adgangen til oplysninger om transaktionsdata for derivater for de enheder, der er opført i artikel 81, stk. 3, i forordning (EU) nr. 648/2012, på grundlag af oplysninger i det skema, der er omhandlet i den pågældende artikels stk. 2 e) at oprette de tekniske ordninger, som er nødvendige for, at de enheder, der er opført i artikel 81, stk. 3, i forordning (EU) nr. 648/2012, kan få adgang til nærmere oplysninger om transaktionsdata for derivater i overensstemmelse med stk. 2 i denne artikel f) at give de enheder, der er opført i artikel 81, stk. 3, i forordning (EU) nr. 648/2012, direkte og øjeblikkelig adgang til oplysninger om derivater, senest 30 kalenderdage efter at den pågældende enhed har indgivet en anmodning om oprettelse af en sådan adgang.

2. Den enhed, der er opført i artikel 81, stk. 3, i forordning (EU) nr. 648/2012, anmoder om adgang til oplysninger om derivater ved hjælp af et skema, der er udarbejdet og stillet til rådighed af et transaktionsregister, og hvor der som minimum angives følgende oplysninger: a) enhedens navn b) enhedens kontaktperson c) enhedens juridiske forpligtelser og mandater d) legitimationsoplysninger med henblik på en sikker SSH FTP-forbindelse e) andre tekniske oplysninger, som er relevante for enhedens adgang til oplysninger om derivater f) hvorvidt enheden er kompetent i forhold til modparter i sin medlemsstat, euroområdet eller Unionen g) de typer modparter, for hvilke enheden er kompetent i overensstemmelse med klassificeringen i tabel 1 i bilaget til gennemførelsesforordning (EU) 2022/1860 h) de typer af underliggende instrumenter til derivater, for hvilke enheden er kompetent i) de markedspladser, som i givet fald er omfattet af enhedens tilsyn j) de CCP'er, som i givet fald er omfattet af enhedens tilsyn k) den valuta, som enheden i givet fald udsteder l) afviklings- og forbindelsespunkter m) de benchmark, der anvendes i Unionen, og den administrator, som enheden fører tilsyn med. n) karakteristika ved de underliggende instrumenter, som enheden fører tilsyn med o) karakteristika for de parter, der henvises til i felt 16 »Clearingmedlem«, 15 »Mægler« i tabel 1 og felt 142 »Referenceenhed« i tabel 2 i bilaget til gennemførelsesforordning (EU) 2022/1860, som er under tilsyn af enheden, hvis en sådan findes.

▼B

Artikel 5

Operationelle standarder for dataadgang

1. Transaktionsregistre registrerer informationer om den dataadgang, der gives til de enheder, der er opført i artikel 81, stk. 3, i forordning (EU) nr. 648/2012.

2. De i stk. 1 omhandlede informationer omfatter: a) omfanget af de data, der gives adgang til b) en henvisning til de retsforskrifter, der giver adgang til sådanne data i henhold til forordning (EU) nr. 648/2012 og denne forordning.

▼M1

3. Transaktionsregistre opretter og opretholder de tekniske ordninger, der er nødvendige for, at de enheder, som er opført i artikel 81, stk. 3, i forordning (EU) nr. 648/2012, kan etablere en forbindelse ved hjælp af en sikker grænseflade mellem maskiner for at fremsætte anmodninger om data og modtage data.

For så vidt angår første afsnit, skal transaktionsregistrene anvende SSH-filoverførselsprotokollen. Transaktionsregistrene skal anvende standardiserede XML-meddelelser, der er udviklet i overensstemmelse med ISO 20022-metoden, til at kommunikere via dette interface. Transaktionsregistre kan desuden efter aftale med den pågældende enhed etablere en forbindelse ved hjælp af en anden protokol, der aftales i fællesskab.

▼M3 —————

▼M3

5. Transaktionsregistre opretter og opretholder de tekniske ordninger, der er nødvendige for, at de enheder, som er opført i artikel 81, stk. 3, i forordning (EU) nr. 648/2012, kan udarbejde forud fastsatte periodiske anmodninger om adgang til nærmere oplysninger om derivater, som bestemt i nærværende forordnings artikel 2 og 3, som er nødvendige for, at disse enheder kan opfylde deres forpligtelser og mandater.

▼M1

6. Transaktionsregistre giver efter anmodning de enheder, der er opført i artikel 81, stk. 3, i forordning (EU) nr. 648/2012, adgang til nærmere oplysninger om derivataftaler på grundlag af enhver kombination af følgende felter, jf. bilaget til gennemførelsesforordning (EU) nr. 1247/2012: a) tidsstempel for indberetningen b) ID for den indberettende modpart c) den anden modparts ID d) den indberettende modparts branche e) type indberettende modpart f) mægler-ID g) ID for indberettende enhed h) ID for berettiget modtager i) aktivklasse j) produktklassifikation k) produktidentifikation l) identifikation af underliggende aktiv m) handelssted n) tidsstempel for gennemførelse o) udløbsdato p) ophørsdato q) CCP og r) type handling.

7. Transaktionsregistre opretter og opretholder den tekniske kapacitet til at give direkte og øjeblikkelig adgang til de nærmere oplysninger om derivataftaler, som er nødvendige for, at de enheder, som er opført i artikel 81, stk. 3, i forordning (EU) nr. 648/2012, kan opfylde deres mandater og forpligtelser. Denne adgang skal gives på følgende måde: a) hvis en enhed, som er opført i artikel 81, stk. 3, i forordning (EU) nr. 648/2012, anmoder om at få adgang til nærmere oplysninger om udestående derivataftaler eller derivataftaler, der enten ikke er udløbet, eller for hvilke der ikke er blevet udarbejdet indberetninger med handlingstyper »E«, »C«, »Z« eller »P«, jf. felt 93 i tabel 2 i bilaget til gennemførelsesforordning (EU) nr. 1247/2012, mere end et år før den dato, hvor anmodningen blev indgivet, opfylder transaktionsregistrene denne anmodning senest kl. 12:00, koordineret universal tid, på den første kalenderdag efter den dato, hvor anmodningen blev indgivet b) hvis en enhed, som er opført i artikel 81, stk. 3, i forordning (EU) nr. 648/2012, anmoder om at få adgang til nærmere oplysninger om derivataftaler, der enten er udløbet, eller for hvilke der er blevet udarbejdet indberetninger med handlingstyper »E«, »C«, »Z« eller »P«, jf. felt 93 i tabel 2 i bilaget til gennemførelsesforordning (EU) nr. 1247/2012, mere end et år før den dato, hvor anmodningen blev indgivet, opfylder transaktionsregistrene denne anmodning senest tre arbejdsdage, efter at anmodningen er indgivet c) hvis en anmodning om adgang til data fra en enhed, som er opført i artikel 81, stk. 3, i forordning (EU) nr. 648/2012, vedrører derivataftaler, der falder ind under både litra a) og b), giver transaktionsregistret nærmere oplysninger om disse derivataftaler senest tre arbejdsdage efter, at anmodningen er indgivet.

8. Transaktionsregistre bekræfter modtagelsen og kontrollerer rigtigheden og fuldstændigheden af enhver anmodning om adgang til oplysninger, der er indgivet af de enheder, som er opført i artikel 81, stk. 3, i forordning (EU) nr. 648/2012. De underretter disse enheder om resultatet af denne kontrol senest 60 minutter efter indgivelse af anmodningen.

9. Transaktionsregistre skal anvende elektronisk signatur og datakrypteringsprotokoller for at sikre fortroligheden, integriteten og beskyttelsen af de data, der stilles til rådighed for enheder, som er opført i artikel 81, stk. 3, i forordning (EU) nr. 648/2012.

▼B

Artikel 6

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.